**כלי להתבוננות בשיעורי עברית בבית הספר היסודי**

**מותאם לכיתות ב'-ו'**

**הכלי פותח במחלקה למיומנויות יסוד באגף לחינוך יסודי**

**מנהלת המחלקה:**

**אתי בוקשפן**

**צוות המחלקה :**

**אודיה מל, איילה זהבי,אילנה מסט, אירית כהן,גילה קרול, יעל נדלר, לימור לוויט, שלי וייסמן ושרה הופמן .**

**כלי להתבוננות בשיעורי עברית בבית הספר היסודי**

**(בעיקר בכיתות ב'- ו')**

**מבוא**

הכלי להתבוננות בשיעור עברית בבית-הספר היסודי פותח על-ידי צוות המחלקה למיומנויות יסוד באגף לחינוך יסודי.

הכלי נועד להיות כלי עזר בידי הגורם המקצועי (מדריך, רכז מקצוע ומנהל) בבואם לערוך תצפית בשיעור עברית בבית-הספר היסודי בעיקר בכיתות ב'- ו', לאחר סיום תהליך רכישת הקריאה שהתקיים בכיתה א'.

הכלי בנוי מהיגדים המכוונים את עורך התצפית להתבוננות בהיבטים הרלבנטיים של הוראת השפה בשיעורי העברית בבית הספר היסודי, ויש בו כדי לסייע בשיחת המשוב המקצועית והמקדמת הנערכת בעקבות התצפית.

בשיעור העברית המורה והתלמידים עוסקים בהיבטיה השונים של השפה, הם קוראים, כותבים, מבינים ומשוחחים. תפקיד המורה הוא לקדם את הכישורים השפתיים של התלמידים שישרתו אותם לצורכיהם בנסיבות תקשורתיות של קריאה, כתיבה, דיבור והאזנה. לפיכך חשוב שההוראה תהיה מכוונת למימושן של מטרות שפה ברורות שבאות לקדם את אופניות השפה בעולמות השיח השונים. מטרות ברורות יכתיבו את דרכי ההוראה, פעילויות ההוראה והתיווך וכן את אופני ההערכה.

הכלי לצפייה בשיעורי עברית מחולק לארבעה חלקים. החלק הראשון מציג תבחינים כלליים לכל שיעור עברית ושלושת החלקים הבאים מציגים תבחינים המאפיינים הוראה הממוקדת בכל אחת מאופנויות השפה - קריאה, כתיבה, דיבור והאזנה. התבחינים מתייחסים הן אל פעילויות ההוראה של המורה ומטרותיהן והן אל התנהגויות ותוצרי הלמידה של התלמידים.

תבחינים אלה מעוגנים ב**תוכנית הלימודים בחינוך לשוני לבתי-הספר היסודיים (תשס"ג)** על עקרונותיה וההישגים הנדרשים המוגדרים בה**,** וכן ב**תוכנית ההוראה להטמעת יעדי החינוך הלשוני בכיתות ג׳-ד׳ (תשע"א).**

לצופה מומלץ לנסות לברר עם המורה באמצעות הכלי ושיחה מקדימה באיזו אופנות

(קריאה ,כתיבה או דיבור) ממוקד השיעור. יש לציין כי אין הכרח שרצף השיעור הנצפה יהיה זהה לסדר הופעת התבחינים בכלי. כמו כן ייתכן כי רק חלק מן התבחינים באופנות מסוימת ישתקפו בשיעור הנצפה.

**הרכיבים שמתקיימים בכל שיעור עברית**

|  |  |
| --- | --- |
| **הנושא** | **תבחינים** |
| **מטרות השיעור** | ניתן לזהות בשיעור את מטרות התוכן. |
| ניתן לזהות בשיעור את מטרות השפה. |
| תהליך ההוראה מכוון להשגת מטרות השפה. |
| מטרות השפה וההקשר התוכני ברורים למורה ולתלמידים. |
| ניתן לזהות את הסוגה והאופנות שבמיקוד. |
| ניתן להבחין כי השיעור הוא חלק מיחידת הוראה . |
|  | ניתן לזהות כי השיעור הינו יחידה שלמה העומדת בפני עצמה. |
| **מהלך השיעור: ארגון זמן ולומדים** | לשיעור יש מהלך רציף שקשריו ברורים למורה ולתלמידים. |
| חלוקת הזמן בין חלקי השיעור מאוזנת (כגון: מליאה, עבודה בקבוצות הומוגניות והטרוגניות ועבודה פרטנית). |
| מסגרות הלמידה מגוונות ומותאמות ללומדים (מליאה, קבוצות, זוגות, פרטני). |
|  | ניתן מענה ייחודי ושיטתי לתלמידים שהישגיהם **נמוכים** מהרמה הנדרשת לבני גילם ולתלמידים **מצטיינים**. |
| **השיח** | השיח המתנהל בכתה מעודד חשיבה מסדר גבוה וחשיבה רפלקטיבית. |
| התלמידים שותפים פעילים בשיח הלימודי והם שואלים שאלות ומביעים את דעתם. |
| המורה מאפשרת לתלמידים שהות מספקת לחשיבה. |
| תגובות המורה מעצימות ותומכות בלומדים. |
| **הסביבה הלימודית** | כוללת: ספרי קריאה, מילונים, עיתונים, ייצוג תכנים נלמדים, תוצרי תלמידים. |
| נעשה שימוש באמצעים הדיגיטאליים העומדים לרשות המורה והתלמידים. |

**בשיעור שבו הדגש הוא על אופנות הקריאה**

| **נושא** | **תבחינים** |
| --- | --- |
| **הטקסט** | הטקסט הינו **חלק מיחידת הוראה** נלמדת הכוללת מספר טקסטים בנושא נבחר. |
| הטקסט הנבחר מתאים לרמת התלמידים ומכיל פרטים מזהים של מקור ושם המחבר.  טקסט מעולם שיח ספרותי יהיה בעל ערך אסתטי . |
| **אסטרטגיות לקידום הפקת משמעות מטקסטים** | פעולות ההוראה והלמידה מכוונות **למטרות קריאה ברורות** . |
| מטרות הקריאה **נגזרות** ממטרות יחידת ההוראה,מהרכב קבוצת הלומדים ומן הטקסט הנבחר. |
| פעולות ההוראה והלמידה **בטרם** קריאת הטקסט יוצרות קשרים בין הטקסט, לבין הידע הקודם של התלמידים לקידום הפקת משמעות מן הטקסטים ולקידום הידע . |
| התלמידים מפיקים משמעות מן הטקסט באמצעות דרכי קריאה שונות: **קריאה קולית וקריאה דמומה** למטרות שונות. |
| פעולות ההוראה והלמידה מכוונות לתיהלוך הטקסט באמצעות **אסטרטגיות ומיומנויות** המתאימות לסוג הטקסט, למטרות הקריאה ולידע של התלמידים .  (פירוט האסטרטגיות בהתאמה לעולם השיח העיוני והספרותי בתוכנית ההוראה להטמעת יעדי החינוך הלשוני לכיתות ג'-ד', עמ' 16, 18**)** . |
| **פעולות התיווך** נערכות באמצעות שאילת שאלות המתייחסות למדדי הבנת הנקרא השונים, הזמנה לתגובות ולפרשנויות, הצעות לדיונים וכד'.  התלמידים מגיבים באופן פעיל. |
| פעולות ההוראה למידה מדגישות רכיבים **לשוניים** שנבחרו מתוך הטקסט.  התלמידים מתנסים בפעילות להפנמת הידע הלשוני. |
| פעולות ההוראה למידה מדגישות תהליכי מכוונות להרחבת **אוצר מילים** נבחר**.**  התלמידים מתנסים בשימוש באוצר המילים הנלמד בדיבור ובכתיבה. |
| במהלך השיעור תלמידים **קוראים**, **דנים וכותבים** כחלק מתהליכי הפקת המשמעות מן הטקסט. |
| התלמידים מתנסים בחלק מן השיעור **בעבודה עצמית** סביב מטלות הקשורות בהפקת משמעות מן הטקסט / טקסטים . |
| **תוצר ההוראה והלמידה** | התלמידים **מסכמים את הלמידה שלהם** ביחס לרעיונות של הטקסט, לעמדותיהם ו/או להנאתם מקריאת הטקסט. |
| התלמידים **מסבירים** את אסטרטגיות הקריאה בהן עשו שימוש בקריאת הטקסט . |
| במחברות התלמידים **עדויות כתובות** לתהליכי למידה קודמים בהפקת משמעות מטקסטים שהתקיימו לאורך זמן *.* |
| במחברות התלמידים **עדויות כתובות** למשוב המורה/עמיתים על תהליכי הלמידה. |

**בשיעור שבו הדגש הוא על אופנות הכתיבה**

| **נושא** | **תבחינים** |
| --- | --- |
| **נסיבות הכתיבה** | מטלת הכתיבה קשורה ליחידת הוראה **המעוגנת** בנושא נבחר. |
| המורה מציגה בכתב מטלה לכתיבה/ שאלה בעקבות קריאת טקסט.  המטלה/השאלה מנוסחת כך שניתן לזהות בה את מטרת הכתיבה ואת הנמענים. |
| **אסטרטגיות לקידום תהליכי כתיבה** | פעולות ההוראה והלמידה מכוונות **למטרות כתיבה ברורות** . |
| מתקיימות פעולות הוראה למידה **לפיצוח** מטלת הכתיבה. |
| פעולות ההוראה והלמידה **בטרם** כתיבת הטקסט מכוונות **לעורר רעיונות** לכתיבה ויוצרות קשרים בין התוצר הנדרש, בין הידע הקודם של התלמידים ובין נושא יחידת ההוראה. |
| מתקיימות פעולות הוראה למידה **לתכנון** הכתיבה בהתייחס לתוכן ,למבנה וללשון של התוצר הנדרש. |
| במהלך השיעור התלמידים **מתנסים בכתיבה** בהתאם למטלה. |
| המורה והתלמידים מקיימים **פעולות משוב באמצעות מחוון** המתאים למטלה ולגיל הלומדים.המחוון מתייחס להיבטי הכתיבה השונים . |
| פעולות ההוראה למידה מדגישות רכיבים **לשוניים** שנבחרו לקידום תוצרי הכתיבה.  התלמידים **מתנסים** בפעילות להפנמת הידע הלשוני. |
| פעולות ההוראה למידה מכוונות להרחבת **אוצר מילים** הנדרש לקידום תהליכי הכתיבה.  התלמידים **מתנסים** בשימוש באוצר המילים הנלמד בכתיבה. |
| **המורה מדגימה איך לשכתב** חלקים מן הטקסט של תלמידים בודדים  תוך התייחסות לתוכן למבנה וללשון .(המרות לקסיקליות, תיקון מבנה משפט,רצף רעיוני,כתיב,כתב ופיסוק)  **התלמידים מיישמים** את עקרונות ההדגמה בתוצרי הכתיבה שלהם. |
| במהלך השיעור תלמידים **דנים, כותבים, וקוראים** כדי לקדם את תוצרי הכתיבה של עצמם ושל עמיתיהם. |
| **תוצר הלמידה** | לצד תוצרי הכתיבה של התלמידים קיימות **עדויות כתובות** למשוב המורה או העמיתים לאורך תהליך הכתיבה. |
| התלמידים יודעים **להסביר** את תהליך הלמידה שעברו. |
| קיים **תיק תיעוד** של תהליכי כתיבה (טיוטות )שהופקו במסגרת מטלות כתיבה ארוכות טווח וקצרות טווח. |

**בשיעור שבו הדגש הוא על האזנה ודיבור**

| **נושא** | **תבחינים** |
| --- | --- |
| **נסיבות השיחה / הפקת הטקסט הדבור** | הפקת טקסט דבור מתוכנן (סיפור, דיווח, רשמים, המלצה, טיעון) מתקיימת **בהקשר** ליחידת הוראה. |
| **אסטרטגיות לקידום כישורי הדיבור וההאזנה** | פעולות ההוראה והלמידה מכוונות **למטרות שיח ברורות**. |
| פעולות ההוראה והלמידה **בטרם** הצגת נושא או סוגיה בפני קבוצה של לומדים מכוונות לעורר רעיונות ויוצרות קשרים בין התוצר הנדרש, בין הידע הקודם של התלמידים לבין נושא יחידת ההוראה. |
| מתקיימות פעולות הוראה למידה בהן התלמידים מתנסים **בתהליכי תכנון** להצגת רעיונותיהם בדיבור תוך חשיבה מושכלת ביחס לתוכן, למבנה וללשון הטקסט הדבור . |
| פעולות ההוראה למידה מכוונות **לאסטרטגיות ומיומנויות** של דיון (כגון השתתפות פעילה בשיחה, לקיחת תור בדיבור, התייחסות לדברי האחר וכד') |
| **המורה מדגימה** כיצד להשתלב בדיון  **התלמידים מיישמים** את עקרונות ההדגמה בפעולות הדיבור שלהם . |
| פעולות ההוראה למידה מכוונות להרחבת **אוצר מילים** הרלוונטי להפקת הטקסט הדבור הנדרש.  התלמידים **מתנסים** בשימוש באוצר המילים הנלמד. |
| במהלך השיעור תלמידים **דנים, כותבים, וקוראים** כדי לקדם את השיח הדבור של עצמם ושל עמיתיהם. |
| מוקדש זמן **להצגת הטקסט הדבור** על נושא או סוגיה בפני קבוצות של לומדים או בפני מליאת הכיתה. |
| מורה ותלמידים בונים **מחוון** המתאים למטלה ולגיל הלומדים:  המחוון מכיל רכיבים שונים של היבטי השיח הדבור . |
| המורה והתלמידים מקיימים **פעולות בקרה** באמצעות מחוון לשיפור השיח הדבור.המחוון מתייחס **להיבטי שיח שונים** ומתאים למטלה ולגיל הלומדים. |
| **תוצר הלמידה** | התלמידים יודעים **להסביר**  את תהליך הלמידה שעברו. |
| התלמידים יודעים לזהות את הרכיבים **שהשתכללו** בדיבור ובהאזנה שלהם. |